Määttä

"Otanhan minä jalustan." (Max Ovaska Määttänä vuoden 2017 elokuvassa Tuntematon sotilas)

## Henkilötiedot

### Sotilasarvo

sotamies, myöhemmin korpraali ja alikersantti

## Muita tietoja

### Näyttelijät

Pentti Siimes (Tuntematon sotilas, 1955), Ossi-Ensio Korvuo (Tuntematon sotilas, 1985), Max Ovaska (Tuntematon sotilas, 2017)

> *Sotamies Määttä veteli henkisavuja ja mutisi: "Voatia aina sopii. Er asia on, jos tehhään. Minun lapa se ei helepolla nouse."*
>
>

> *Se oli ihmeellinen purkaus, sillä Määttä oli ollut säyseimpiä ja tottelevaisimpia miehiä eikä milloinkaan purnannut. Eilisessä hyökkäyksessä kaikki olivat panneet merkille hänen kylmän ja suorastaan tunteettoman rohkeutensa. Oli myöskin huomattu, ettei hän koskaan pyytänyt kantovuoron vaihtoa. Pieni mies kuljetti konekivääriä vaivattomasti.*
>
>

Sotamies **Määttä** on kolmannen joukkueen ensimmäisen puolijoukkueen toisen kiväärin ampuja ja myöhemmin Lahtisen kaaduttua ryhmänjohtaja.

## Rooli

Määtästä ei ole paljoakaan tiedossa. Hän on kotoisin Kainuusta.

Määttä ei puhu juuri ollenkaan elokuvan aikana, ja hän on hyvin ilmeetön. Hänet nähdään usein Rahikaisen sekä Lehdon seurassa. Hän tekee kuitenkin hänelle annetut tehtävät, sekä huolehtii erityisesti pikakiväärin jalustasta.

## Kovennetun seisominen

Romaanin viidennessä luvussa joukkojen marssiessa Määttä käy päivittäin varastamassa elintarvikkeita yhdessä Lehdon ja Rahikaisen kanssa ja jakaa niitä myös muulle joukkueelle.

Jonkin ajan päästä he kuitenkin jäävät Lammiolle kiinni luvattomasta marssirivistöstä poistumisesta sekä varastamisesta ja heitä rankaistaan kahden tunnin asennossa seisomisella kiväärivarustuksen ja täyspakkauksen kera. Kesken seisomisen alkaa ilmahyökkäys, mutta Lehdon ehdotuksesta Määttäkin seisoo kovennetun vaarasta huolimatta loppuun: *"Jouvan sitä minäkii tässä seisomaan."*

## Trivia

* Tuntemattomassa sotilaassa vihjataan useita kertoja, että Määttä kokee alemmuutta pienen kokonsa vuoksi ja kokee siksi tarvetta tietyllä tavalla todistella itseään ja kykyjään rintamatovereilleen.
* Romaanin neljännessä luvussa Määttä eksyy hetkeksi muusta komppaniasta, mutta löytää pian itse takaisin seuraamalla ammunnan ääniä.
* Kun Koskela käskee vuonna 1944 upottaa konekiväärit lampeen, Määtän kivääri on se, joka jätetään. Tällä teolla Koskela aivan kuin todistaa kaikille, että "Määttä kykeni kantamaan konekivääriä paremmin kuin muut".
* Määtän oikeat etunimet eivät ole tiedossa, mutta esimerkiksi useat fanfiction-kirjottajat ovat maininneet Määtän etunimiksi Aatos Armas.
* Romaanin viidennessä luvussa Määttä palkitaan toisen luokan vapaudenmitalilla. Hän tutkii sitä ensin tarkasti, mutta kertojan mukaan "halveksuu tosissaan mitaliaan" ja paneekin sen myöhemmin roikkumaan reppunsa nauhaan, josta se putoaa ja häviää.

## Sitaatteja

> "Vaan kuka sitä on pohjolasta? Olen sitä minäkin senverta korkialta että kahvi keitetään revontulilla."
>
>

(Määttä, humalassa)

## Lähteet

1. ↑ Linna, Väinö 1954. Tuntematon sotilas. s. 126
2. ↑ Linna, Väinö 1954. Tuntematon sotilas. s. 126
3. ↑ Linna, Väinö 1954. Tuntematon sotilas. s. 136
4. ↑ Linna, Väinö 1954. Tuntematon sotilas. s. 103-105
5. ↑ Linna, Väinö 1954. Tuntematon sotilas. s.396
6. ↑ Linna, Väinö 1954. Tuntematon sotilas. s. 146